open-index/open-wikipedia-markdown huggingface dataset:
Corallum

***Corallum*** é un termo do latín científico empregado para designar, nos cnidarios antozoos hexacoraliarios da orde dos escleractinios (os chamados corais duros), o seu esqueleto calcario completo.

## Esqueleto dos corais coloniais 
O esqueleto dun coral colonial, ou *corallum*, está formado por esqueletos individuais (chamados coralitos), cada un deles segregado por un pólipo. As formas distintivas dos *corallum* reciben unha variedade de nomes. O conxunto do *corallum* e os coralitos recibe o nome de cenósteo.

### Exemplos de uso 
* *Ctenactis triangularis* ten un ***corallum*** en forma de brazo triangular coa boca que se estiende ao largo dos tres brazos. 
* Os antipatarios, ou corais negros, son antozoos coloniais caracterizados por un eixe esquelético quitinoso cuberto en grao variálel por pequenas espiñas. O tamaño e a estrutura  dos pólipos deste grupo son características taxonómicas importantess, así como la morfoloxía do esqueleto e da columna. Parece que a morfoloxía do ***corallum***, e até certo punto a morfoloxía das espinas esqueléticas está influída por poliquetos simbióticos. Como estas características teñen un alto valor taxonómico nos antipatarios, deben usarse con precaución en corais negros con fauna de poliquetos asociada. 

## Notas 
## Véxase tamén 
### Bibliografía 
* Garrido, Carlos (1997): *Dicionário terminológico quadrilíngue de zoologia dos invertebrados*. A Coruha: Associaçom Galega da Língua. ISBN 84-8730-512-1.

### Outros artigos 
* Cenósteo
* Coralito
* Escleractinios
* Hexacoraliarios
Manuel Burque

**Manuel Burque Hodgson**, nado en Santa Cruz de Tenerife o 21 de abril de 1980, é un actor, cómico, guionista e presentador galego. Traballa no teatro, o cinema e a televisión.

## Traxectoria 
Nado en Santa Cruz de Tenerife, trasladouse aos dous anos á Coruña, onde comezou a involucrarse no mundo do teatro e empezou a formarse en talleres con actores como Cándido Pazó.

Licenciouse en Comunicación Audiovisual pola Universidade Pontificia de Salamanca. Posteriormente continuou a súa formación en Madrid: interpretación no estudio de actores Guindalera Escena Abierta a cargo de Juan Pastor, escritura de guións con Pedro Loeb e, grazas a unha bolsa de ampliación de estudos artísticos concedida pola Deputación Provincial da Coruña, diplomouse en dirección de fotografía no Núcleo de Investigación Cinematográfica a cargo de Ángel Amorós. Formouse tamén en escenografía na Real Escola Superior de Arte Dramática.

Realizou unha tesiña en historia do cinema titulada *Público teatral en los orígenes del cine* dentro da Universidade Complutense de Madrid. Tamén comezaron as súas primeiras incursións no audiovisual realizando e interpretando curtametraxes. e que lle fixo gañar o XVIII Premio de Teatro Enrique Llovet de Málaga.

En 2008 gañou o IV Concurso de Guións de Curtametraxes do Concello de Avilés por *Quid pro quo*.

Como guionista traballou en guións de telefilmes como *Vuelo IL8174* de Telecinco (2010) e en filmes como *Perdona si te llamo amor* (2014).

En 2011 protagonizou unha entrevista-broma ao conselleiro delegado da Sexta, José Miguel Contreras, con preguntas como «É vostede homosexual?» para o programa *El Intermedio* de El Gran Wyoming facéndose pasar por un reporteiro de Intereconomía. A interpretación serviulle para ser contratado como colaborador fixo no programa *Con Hache de Eva* de Eva Hache encargándose das "enquisas sociolóxicas a pé de rúa". Participou tamén no programa de humor *El club de la comedia*.

En 2015 coprotagonizou o filme de Leticia Dolera *Requisitos para ser una persona normal*, traballo polo que foi candidato ao premio Goya como actor revelación.

Tamén en 2015 estreouse a webserie *El partido*, da que foi coprotagonista xunto a Mario Tardón e que gañou o NotodoFilmFest da que en 2016 se rodou a segunda temporada. Ademais traballou na serie de televisión de *Buscando el norte* (2015-2016) interpretando o papel de Salva.

Na radio colaborou no programa da Cadena SER *A vivir que son dos días* con Javier del Pino e en *Antonio Castelo domina el mundo*.

En 2016 incorporouse a *Likes* como colaborador. En 2017 estreou o filme *Es por tu bien*, do que foi un dos creadores, e presentou *Radio Gaga* xunto a Quique Peinado.

En 2019 foi coguionista, xunto a Leticia Dolera, da serie *de televisión Vida perfecta*, en que tamén apareceu como actor secundario.

Desde 2019, dirixe con Quique Peinado o programa da cadena SER *Buenismo bien*, onde tratan temas da actualidade de maneira cómica.

## Notas 
## Véxase tamén 
### Ligazóns externas 
* Páxina oficial
* Manuel Burque en ''El club de la comedia
* Manuel Burque, rap racionalista Cadena SER 2015
Cenósteo

miniatura|180px|Vista dunha porción do cenósteo de *Millepora exaesa*
Nos hidrozoos, denomínase **cenósteo** ao esqueleto calcario dos hidrocorais da familias dos milepóridos, que presenta perforacións superficiais de dous tamaños diferentes para o asentamento dos gastrozoides e os dactilozoides, e perforacións profundas (canais) para a comunicación entre os diferentes pólipos da colonia.

Trátase dun material esquelético pétreo segregado polo cenosarco, a capa de material vivo que se encontra entre os coralitos (as copas pétreas coas que o pólipo se sustenta). 

O cenósteo está composto de aragonita, unha das formas cristalinas alotrópicas do carbonato cálcico, e xeralmente é un material esponxoso e poroso. Ás veces, o cenosteo presenta ornamentacións, como cristas e bólas, visíbles como áreas elevadas do cenosarco. O conxunto do cenósteo e os coralitos coñécese como *corallum*.
 
## Notas
Darwinismo social

[miniatura|Charles Darwin, promotor da [Evolución|teoría da evolución e da selección natural.]]
O **darwinismo social** é unha teoría social que defende que a teoría da selección natural de Charles Darwin ten aplicacións sociais en comunidades humanas. Está baseado na idea da supervivencia do máis apto concibido como mecanismo de evolución social e a crenza de que o concepto darwiniano da selección natural pode ser empregado para o manexo da sociedade humana, insistindo na competición (étnica, nacional, de clase, etc.) por recursos naturais ou diversos postos sociais. 

O darwinismo social está baseado en interpretacións sobre os escritos de Darwin, que foron expostas teoricamente por Herbert Spencer nun inicio, e posteriormente usadas para fins políticos, tendo numerosos partidarios. O darwinismo social gozou dunha grande aceptación en círculos académicos e foi unha grande influencia en países imperialistas a finais do século XIX e na primeira metade do século XX.

O paleontólogo Stephen Jay Gould denunciou duramente as bases do darwinismo social, considerando que os seus argumentos, baseados nunha "falsidade científica", conduciron á matanza de millóns de seres humanos e perpetuaron as inxustizas sociais, baseándose na suposta inferioridade innata dalgúns seres humanos.

Os "darwinistas sociais" percibíronse a si mesmos como actores que aplican as bases biolóxicas darwinianas á sociedade.

## Notas
Pito (cervexa)

miniatura|Pito quente servido en porongo.
thumb|Muller remexendo pito nunha cociña tradicional.
**Pito** é un tipo de cervexa realizada a partir de paínzo ou sorgo fermentado. Elabórase na zona norte de Ghana, parte de Nixeria e noutros sitios de África occidental. É realizada por pequenos produtores, de forma caseira e usualmente é servida nunha cucurbitácea chamada porongo.

Pódese beber quente ou frío. O pito quente obtén a súa calor do proceso de fermentación. O seu contido en alcol é baixo (3%), e pódese conservar entre 48 horas e unha semana. De cor parda escura, o seu sabor é algo acedo e ten sólidos en suspensión. A produción de pito convértese nalgúns casos nunha importante fonte de ingresos da poboación de áreas rurais pobres. Non se vende embotellada ou enlatada e, xeralmente, é vendida directamente polo produtor.

## Notas 
## Véxase tamén
### Ligazóns externas 
* Akyeampong (1995); Sefa-Dedeh (1999) - *greenfacts.org*
Rider

O ***rider*** (en galego: "cabaleiro") foi unha moeda escocesa de ouro introducida por Xacobe III de Escocia (1460-1488), inicialmente cun valor de 23 xilins ou 1,15 libras escocesas, chamada así pola imaxe do rei como cabaleiro que se amosa no seu anverso.

## Historia 
### Xacobe II (1460-1488) 
Xacobe III foi o introdutor de dúas novas moedas de ouro no sistema monetario escocés: o *unicorn*, de 18 xilins, e o *rider*, con valor de 23 xilins, que baseaba a súa tipoloxía no *franc á cheval*, cuñado en Francia preto dun século antes. A súa cuñaxe comezou en 1475.

O motivo principal do seu anverso, do que a moeda tomou o nome, é unha imaxe do rei de a cabalo, con armadura, erguendo unha espada na man e cabalgando cara á dereita.

### Xacobe VI (1567-1625) 
Xacobe VI retomou, no marco da súa sétima serie de emisións (1593-1601), a cuñaxe do *rider* de ouro. Nesta segunda época, a moeda conservaba o peso e a lei da moeda orixinal, e mesmo a súa tipoloxía era moi semellante, coa única alteración da inclusión da data no exergo do anverso e a eliminación da cruz do reverso. O que si que cambiou, por mor da desvalorización do xilin, foi o valor: en tanto que o *rider* de Xacobe III valía 23 xilins, o de Xacobe VI pasou a valer 100 xilins ou, o que é o mesmo, cinco libras escocesas.

A lenda do anverso é · IACOBVS · 6 · D · G · R · SCOTORVM · ("Xacbobe VI, pola graza de Deus, rei dos escoceses") e a do reverso · SPERO · MELIORA · ("Espero cousas mellores").

## Notas 
## Véxase tamén 
### Bibliografía 
* Bateson, D, (1987). *Scottish Coins*. Shire Publications Ltd. ISBN 0-85263-847-7
* Burns, E. (1887). *The Coinage of Scotland*. , , . Black, Edimburgo.
* De Cardonnel, A. (1786). *Numismata Scotiæ or a series of the scottish coinage, from the reign of William the Lion to the Union*. Edimburgo. G. Nicol.
* Frey, A. R. (1916). *A dictionary of numismatic names; their official and popular designations*. American Journal of Numismatics. Vol 50.
* Grueber, H. (1899). *Handbook of the Coins of Great Britain and Ireland in the British Museum*. Londres. [Reimpresión en 1970; ISBN 1-4021-1090-1]
* Holmes, N. (1998). *Scottish Coins.* Edimburgo. NMS Publishing. ISBN 1-901663-02-7
* Holmes, N. (2006). *Sylloge of Coins of the British Isles. 58. Scottish Coins in the National Museum of Scotland, Edinburg*. Part I. Oxford University Press. ISBN 0-19-726328-3
* Klütz, K. (2004). *Münznamen und ihre Herkunft.* Viena. Moneytrend Verlag. ISBN 3-9501620-3-8
* Mackay, J.; Mussel, J. (2016). *Coin Price Guide to British Coins*. *Token Publishing Ltd*.
* Martinori, E. (1915). *La moneta. Vocabolario generale *. Roma. Istituto italiano di numismatica.
* Seaby, P.; Purvey, F. (1984). *Coins of Scotland Ireland and the Islands*. Sanford J. Durst. ISBN 978-0900652646
* Stewart, I. (1955). *The Scottish Coinage.* Londres. Spink & Son.

### Outros artigos 
* Libra escocesa
* Moeda escocesa

### Ligazóns externas 
* Scottish Coins
Plack

O ***plack*** (inglés: *plack*; gaélico escocés: *plang*), foi unha moeda escocesa de billón introducida por Xacobe III de Escocia (1460-1488), inicialmente cun valor de 4 peniques escoceses (1/60 da libra escocesa).

O seu nome deriva do dunha moeda miúda francesa, a *plaque*, chamada así por estar cuñada nunha fina placa de metal.

## Historia 
O creador do *plack* dentro do sistema monetario do Reino de Escocia foi Xacobe III.

Continuaron coa emisión desta moeda Xacobe IV (1488-1513) e Xacobe V (1513-1542), quen baixou o contido en prata ata unha lei de 250/1000, aínda que mantendo o mesmo peso e o mesmo valor.

Baixo María Estuardo (1542-1567) rebaixouse o seu peso a 29,44 grans e a lei a 83/1000, conservando o valor de 4 peniques.

En tempos de Xacobe VI (1567-1625) cuñouse entre os anos 1583 e 1590 cunha lei de 250/1000 e subíuselle o valor ata os 8 peniques. No entanto, en 1594 foi substituído polo coñecido como *saltire plack* ("*plack* do sautor"), chamado así pola cruz de Santo André do seu anverso, cun peso similar, unha lei novamente abaixada a 83/1000 e o valor inicial de catro peniques.

Xacobe VI cuñou tamén o valor de medio *plack*.

## Notas 
## Véxase tamén 
### Outros artigos 
* Libra escocesa
* Penique escocés
* Moeda escocesa

### Bibliografía 
* Bateson, D, (1987). *Scottish Coins*. Shire Publications Ltd. ISBN 0-85263-847-7
* Burns, E. (1887). *The Coinage of Scotland*. , , . Black, Edimburgo.
*Clarke, J. (1980). "Some Placks and Base Groats of James III of Scotland" (con M. R. Cowell). En Metcalf, D. M.; Oddy, W. A. (eds). *Metallurgy in Numismatics I*. Royal Numismatic Society. Páxinas 180-183. ISBN 9780901405142
* De Cardonnel, A. (1786). *Numismata Scotiæ or a series of the scottish coinage, from the reign of William the Lion to the Union*. Edimburgo. G. Nicol.
* Frey, A. R. (1916). *A dictionary of numismatic names; their official and popular designations*. American Journal of Numismatics. Vol 50.
* Grueber, H. (1899). *Handbook of the Coins of Great Britain and Ireland in the British Museum*. Londres. [Reimpresión en 1970; ISBN 1-4021-1090-1]
* Holmes, N. (1998). *Scottish Coins.* Edimburgo. NMS Publishing. ISBN 1-901663-02-7
* Holmes, N. (2006). *Sylloge of Coins of the British Isles. 58. Scottish Coins in the National Museum of Scotland, Edinburg*. Part I. Oxford University Press. ISBN 0-19-726328-3
* Klütz, K. (2004). *Münznamen und ihre Herkunft.* Viena. Moneytrend Verlag. ISBN 3-9501620-3-8
* Mackay, J.; Mussel, J. (2016). *Coin Price Guide to British Coins*. *Token Publishing Ltd*.
* Martinori, E. (1915). *La moneta. Vocabolario generale *. Roma. Istituto italiano di numismatica.
* Murray, J. K. R. (1972). "The Billon Coinages of James VI of Scotland". En *The Nimismatic Chronicle*. Royal Numismatic Society. Vol. 12. Páxinas 177-182.
* Seaby, P.; Purvey, F. (1984). *Coins of Scotland Ireland and the Islands*. Sanford J. Durst. ISBN 978-0900652646
* Stewart, I. (1955). *The Scottish Coinage.* Londres. Spink & Son.

### Ligazóns externas 
* Scottish Coins
Vilanova, Vilanova, Monterroso

**Vilanova** é un lugar da parroquia de Vilanova no concello lucense de Monterroso, na comarca da Ulloa. Segundo o Instituto Galego de Estatística, en 2020 tiña 27 habitantes (14 homes e 13 mulleres).

## Lugares e parroquias 
### Lugares de Vilanova 
### Parroquias de Monterroso 
## Notas
A Cure for Wellness

***A Cure for Wellness*** é un filme psicolóxico de 2016 dirixido por Gore Verbinski e escrito por Justin Haythe, baseado nunha historia coescrita por Haythe e Verbinski. É unha coprodución entre os Estados Unidos de América, Alemaña e Luxemburgo, o filme foi rodado en varias localizacións de Alemaña, incluíndo o castelo de Hohenzollern en Baden-Württemberg. O argumento está inspirado na novela de Thomas Mann *Der Zauberberg*. Está protagonizado por Dane DeHaan, Jason Isaacs e Mia Goth, e o argumento conta a historia dun executivo novo que é enviado na procura dun executivo que se atopa nun misterioso centro de rehabilitación nos Alpes suízos.

## Personaxes 
* Dane DeHaan como Lockhart
** Douglas Hamilton como Lockhart con 9 anos
* Jason Isaacs como Dr. Heinreich Volmer/Barón von Reichmerl
* Mia Goth como Hannah von Reichmerl
* Harry Groener como Roland Pembroke
* Celia Imrie como Victoria Watkins
* Adrian Schiller como Deputy Director
* Ivo Nandi como Enrico
* Ashok Mandanna como Ron Nair
* Tomas Norström como Frank Hill
* David Bishins como Hank Green
* Carl Lumbly como Wilson 
* Lisa Banes como Hollis
* Godehard Giese como Prim Technician
* Magnus Krepper como Pieter The Vet
* Tom Flynn como Humphrey
* Eric Todd como Josh
* Jason Babinsky como Carl
* Johannes Krisch como Caretaker
* Rebecca Street como nai de Lockhart
* Bert Tischendorf como pai de Lockhart
* Michael Mendl como o camareiro

## Notas 
## Véxase tamén 
### Ligazóns externas 
* 
* Ficha en RottenTomatoes
Antonio Garrido Fernández

**Antonio Garrido Fernández**, nado en Ponferrada, é un ex piloto español de rallys.

Competiu durante anos no Campionato de España de Rallys e na Copa de España, proclamándose campión desta última en 1992. Competiu tamén no Campionato de Galicia de Rally, logrando unha vitoria e o subcampionato da tempada 1990.

## Traxectoria 
Comezou nos rallys nos anos 80. En 1990 disputou co seu Ford Sierra RS Cosworth o Campionato de Galicia de Rally, gañando o 24º Rally do Lacón e rematando o campionato como subcampión, por detrás de Germán Castrillón e por diante de Peitos. Na tempada seguinte logrou varios podios pero ningunha vitoria e disputou tamén varias probas da Copa de España de Rally, rematando co cuarto posto final. En 1992 logrou varios podios na da Copa de España e proclamouse campión por diante de Castrillón e Arturo Rial.

Disputou o Campionato de España durante os seguintes 15 anos, utilizando primeiro o Sierra Cosworth, e despois Subaru Impreza e Mitsubishi Lancer Evo. Obtivo como mellores resultados o cuarto posto no grupo N do ano 2002, os quintos postos de dito grupo nos anos 1997, 1998 e 2006, e o terceiro lugar na Mitsubishi Evo Cup en 2007.

Os seus principais copilotos foron Fernando López Carvajal, o ferrolán Humberto González, José Alfredo Álvarez e o alcalde de Ponferrada Samuel Folgueral.

## Notas
Jack Lousma

**Jack Robert Lousma**, nado en Grand Rapids, Míchigan o 29 de febreiro de 1936, é un astronauta estadounidense retirado que formou parte das misións Skylab 3 e STS-3.

## Traxectoria
Lousma graduouse en enxeñaría aeronáutica pola Universidade de Míchigan en 1959 e é máster na mesma materia pola Escola Naval de Posgraduados dos Estados Unidos en 1965.

Foi seleccionado como astronauta pola NASA en abril de 1966, participando nas misións Skylab 3 e STS-3. Pasou un total de 67,47 días no espazo.

## Notas 
## Véxase tamén 
### Outros artigos 
*Skylab 3
*STS-3
Stanley G. Love

**Stanley Glen Love**, nado en San Diego o 8 de xuño de 1965, é un astronauta estadounidense que formou parte da misión STS-122.

## Traxectoria
Love graduouse en física pola Facultad Harvey Mudd en Claremont, California, en 1987 e é máster en astronomía pola Universidade de Washington en Seattle en 1989 e doutorándose en 1993.

Foi seleccionado como astronauta pola NASA en xuño de 1998, participando na misión STS-122 e pasando un total de 12,77 días no espazo.

## Notas 
## Véxase tamén 
### Outros artigos 
*STS-122
Lion (moeda)

**Lion** é a denominación de varias moedas:

* **Lion** ou *hardhead,* moeda escocesa de billón dos séculos XVI e XVII;
* **Lion**, moeda escocesa de ouro dos séculos XIV e XV.
Ofélia Paiva Monteiro

**Ofélia Paiva Monteiro**, nada no Porto en 1935 e finada en Coímbra o 1 de setembro de 2018, é unha profesora e escritora portuguesa.

## Traxectoria 
Foi catedrática da Facultade de Letras de Coímbra. Profesora de Literatura Francesa e de Literatura Portuguesa, entre 1959 e 1999, foi investigadora con perspetivas comparatistas fecundas e innovadoras. Especialista en Almeida Garrett, a súa tese de doutoramento foi *A Formação de Almeida Garrett. Experiência e criação (*1972). Coordinou a *Edição Crítica das Obras de Almeida Garrett*, e responsábel das *Viagens na Minha Terra* (2010). Foi membro do Centro de Literatura Portuguesa, no cal coordinou o projxcto "Estudos Garrettianos".

Colaborou no grupo de investigación “Figuras da Ficção”.

Foi Premio Vergilio Ferreira en 2014.

## Obra 
* *No alvorecer do Iluminismo em Portugal: D. Francisco Xavier de Menezes, 4º Conde da Ericeira* (1965)*.* Coímbra, Instituto de Estudos Românicos (separata de *Revista de História Literária de Portugal* , vol. I). (Licenciatura en Filoloxía Románica).
* *A Formação de Almeida Garrett. Experiência e Criação* (1972)*.* 2 vols., Coímbra, Centro de Estudos Românicos. (Doutoramento en Literatura Portuguesa).
* *Literatura Francesa Moderna e Contemporânea* (1991). Universiade Aberta.
* *Estudos Garrettianos* (2010). Eduerj.
* *O Essencial sobre Almeida Garrett* (2011)*.* Lisboa, Imprensa Nacional-Casa da Moeda.

## Notas 
## Véxase tamén 
### Bibliografía 
* *Uma Coisa na Ordem das Coisas. Estudos para Ofélia Paiva Monteiro* (coord. Carlos Reis, José Augusto Cardoso Bernardes e Maria Helena Santana), Coimbra, IUC-CLP, 2013

### Ligazóns externas 
* Entrevista na RTP, 2007.
A Moreira, Bidouredo, Monterroso

**A Moreira** é un lugar da parroquia de Bidouredo no concello lucense de Monterroso, na comarca da Ulloa. Segundo o padrón municipal (INE 2013) tiña 4 habitantes.
A Moreira sitúase a carón da estrada LU-221 que une Monterroso con Palas de Rei

## Lugares e parroquias 
### Lugares de Bidouredo 
### Parroquias de Monterroso
Premio Vergílio Ferreira

O **premio** **Vergílio Ferreira** foi instituído pola Universidade de Évora co obxectivo non só de homenaxear ao mesmo tempo o grande escritor que lle dá o nome, mais tamén de galardoar o conxunto da obra literaria dun autor de lingua portuguesa, relevante no ámbito da narrativa e/ou ensaio.

Este premio contempla anualmente propostas de candidatura oriúndas de diversas universidades, dentro e fóra de Portugal, onde se desenvolvan estudos de literatura e cultura portuguesas.

## Vencedores 
A lista de vencedores é a seguinte:

* 1997 - Maria Velho da Costa
* 1998 - Maria Judite de Carvalho (entregado a título póstumo)
* 1999 - Mia Couto
* 2000 - Almeida Faría
* 2001 - Eduardo Lourenço
* 2002 - Óscar Lopes
* 2003 - Vítor Aguiar e Silva 
* 2004 - Agustina Bessa-Luís
* 2005 - Manuel Gusmão
* 2006 - Fernando Guimarães
* 2007 - Vasco Graza Moura
* 2008 - Mário Cláudio
* 2009 - Mário de Carvalho
* 2010 - Luísa Dacosta
* 2011 - Maria Alzira Seixo
* 2012 - José Gil
* 2013 - Hélia Correia
* 2014 - Ofélia Paiva Monteiro
* 2015 - Lídia Jorge
* 2016 - João de Melo
* 2017 - Teolinda Gersão
* 2018 - Gonçalo M. Tavares
* 2019 - Nélida Piñón
* 2020 - Carlos Reis
* 2021 - Ana Luísa Amaral
* 2022 - Helena Carvalhão Buescu
* 2023 - Ondjaki
* 2024: Maria Irene Ramalho
* 2025: Djaimilia Pereira de Almeida

## Notas
Marta Valcárcel

**Marta Valcárcel Gómez**, nada en Entenza (Salceda de Caselas) en 1980, é unha economista e política galega do PPdeG.

## Traxectoria 
Licenciada en Ciencias Económicas pola Universidade de Vigo. Milita no PPdeG dende 2003.

## Notas 
## Véxase tamén 
### Outros artigos 
* Eleccións municipais en Salvaterra de Miño
George David Low

**George David Low**, nado en Cleveland, Ohio, o 19 de febreiro de 1956 e finado o 15 de marzo de 2008, foi un astronauta estadounidense que formou parte das misións STS-32, STS-43 e STS-57.

## Traxectoria
Low graduouse en enxeñaría física pola Universidade de Washington e Lee en 1978 e en enxeñaría mecánica pola Universidade Cornell en 1980, cun máster en aeronáutica e astronáutica pola Universidade Stanford en 1983.

Foi seleccionado como astronauta pola NASA en maio de 1984, participando nas misións STS-32, STS-43 e STS-57 e pasando un total de 29,75 días no espazo.

## Notas 
## Véxase tamén 
### Outros artigos 
*STS-32
*STS-43
*STS-57
Ferrol, Ferrol, Ferrol

**Ferrol** é un lugar da parroquia de Ferrol no concello coruñés de Ferrol, na comarca de Ferrol. É a capital do concello.

## Lugares e parroquias 
### Lugares de Ferrol 
### Parroquias de Ferrol 
## Notas 
## Véxase tamén 
### Outros artigos 
* Lugares de Ferrol
Jim Lovell

**James Arthur Lovell Jr.**, nado en Cleveland, Ohio, o 25 de marzo de 1928 e falecido o 8 de agosto de 2025, foi un astronauta estadounidense que formou parte das misións Gemini 7, Gemini 12, Apollo 8 e Apollo 13.

## Traxectoria
Lovell graduouse pola Universidade de Wisconsin e a Academia Naval dos Estados Unidos en 1952, na escola de pilotos de probas de Patuxent  River en 1958 e en seguridade aérea pola Universidade do Sur de California en 1961.

Foi seleccionado como astronauta pola NASA en setembro de 1962, participando nas misións Gemini 7, Gemini 12, Apollo 8 e Apollo 13 e pasando un total de 29,79 días no espazo. Faleceu o 8 de agosto de 2025.

## Notas 
## Véxase tamén 
### Outros artigos 
*Gemini 7
*Gemini 12
*Apollo 8
*Apollo 13
Danijela Štajnfeld

**Danijela Štajnfeld**, nada en Ruski Krstur en 1984 é unha actriz e directora de cinema serbia.

## Traxectoria 
De pai xudeu e nai rutena, naceu na capital cultural dos rutenos de Voivodina e o ruteno foi a súa lingua materna, e ademais de serbio fala hebreo e inglés. Estudou na facultade de arte dramática de Belgrado e diplomouse en 2008 na clase do profesor Dragan Petrović. Traballou no teatro e xa antes de se graduar debutou no cinema cun pequeno papel en 2005 no filme *Mi nismo anđeli 2* e tamén nese ano apareceu cun papel máis relevante en *Ivkova slava*. En 2007 protagonizou con Milan Vasić a serie de televisión *Ono naše što nekad bejaše* e seguiu a traballar principalmente na televisión ata que no ano 2015 protagonizou o suspense  albano-americano, *Cash Only*. Residente nos Estados Unidos en 2020 dirixiu o documental producido por Mike Lerner *Hold me right* sobre o impacto de violacións e agresións sexuais en vítimas e agresores na época do movemento #metoo, a mesma Danijela afirmou que fora tamén vítima de agresión sexual por parte dunha coñecida figura da industria fílmica do seu país e fora a razón pola que deixara Serbia .

## Notas
Ampola (hidrozoos)

Nos cnidarios hidrozoos do xénero *Millepora*, único da familia dos milepóridos, a **ampola** (cientificamente denominada  *ampulla*), é unha cámara presente na superficie do seu exoesqueleto calcario, ou cenósteo, que contén un gonóforo e que está comunicada co exterior mediante dous pequenos orificios, e cos poros portadores de zooides por medio da canais internos do cenósteo.

## Notas 
## Véxase tamén 
### Outros artigos 
* Milepóridos
* Cenósteo
Cultura de La Tène

[miniatura|dereita|300px|Mapa mostrando a distribución da cultura [Cultura de Hallstatt|Hallstatt e La Tène. 

 
 
 ]]
A **cultura de La Tène** () foi unha cultura arqueolóxica da Idade de Ferro europea. Desenvolveuse e prosperou durante a Idade de Ferro serodia (dende o -450 até a conquista romana no século -I), sucedendo a Idade de Ferro temperá da cultura de Hallstatt sen unha rotura cultural definitiva, baixo o pulo dunha influencia mediterránea considerábel por parte dos gregos na Galia prerromana, dos etruscos e da cultura de Golasecca.

A extensión territorial da cultura de La Tène correspóndese co que hoxe é Francia, Bélxica,  Suíza, Austria, o sur de Alemaña, a República Checa, partes do norte de Italia, Eslovenia e Hungría, así como partes adxacentes dos Países Baixos, Eslovaquia, Croacia, Transilvania (oeste de Romanía), e Transcarpatia (oeste de Ucraína).
Os celtiberos do oeste de Iberia compartían moitos trazos desta cultura, aínda que non así o estilo artístico. Polo norte estendíase a contemporánea Idade de Ferro prerromana do norte de Europa, que incluía a cultura de Jartorf do norte de Alemaña.

## Notas
La República (1902)

***La República*** foi un semanario editado en Ferrol en 1902 e 1904.

## Historia e características 
Apareceu o 19 de xaneiro de 1902. Publicación do Partido Republicano de Ferrol, aparecía os domingos. Estaba dirixido por Federico Díaz Palafox. Editábase na imprenta de *El Correo Gallego*.

## Notas 
## Véxase tamén 
### Bibliografía 
* 
### Outros artigos 
* La República (1897)
* Lista de publicacións impresas da provincia da Coruña
### Ligazóns externas 
* Publicaciones ferrolanas
Altiplano Yunnan–Guizhou

O **altiplano Yunnan–Guizhou** ou **altiplano Yungui** (chinés simplificado: 云贵高原; chinés tradicional: 雲貴高原; pinyin: Yúnguì Gāoyuán) é unha meseta localizada no sueste da China, estendida principalmente polas provincias de Yunnan e Guizhou. No suroeste, o Yungui é un auténtico altiplano con mesetas chás, mentres que no nordeste, é unha área en xeral montañosa con outeiros, gorxas e topografía kárstica.

## Xeografía 
### Definición 
Baixo a definición máis estrita, o altiplano Yungui esténdese dende o río Vermello en Yunnan polo suroeste ata os montes Wuling en Hunan no nordeste. Esta rexión inclúe a maior parte do Yunnan oriental e a maioría de Guizhou. Non obstante, é común, que o resto de Yunnan e as mesetas que o rodean que se consideren parte do altiplano Yunnan–Guizhou aínda que non teñan as mesmas características.

Baixo a definición máis ampla, o altiplano Yungui inclúe tamén o condado Gulin e os extremos meridionais de Sichuan, o Chongqing oriental, o suroeste de Hubei, o occidente de Hunan e o noroeste de Guangxi. Historicamente, foi o fogar de pobos minoritarios dedicados á agricultura intensiva nos outeiros e vales. Actualmente é unha das áreas máis deprimidas economicamente da China e as rexións de Guizhou e Yunnan as provincias están entre as últimas da clasificación no índice de desenvolvemento humano nese país. Moitos residentes viven ao estilo tradicional en aldeas rurais.

As cidades importantes do altiplano son Kunming, Guiyang e Zunyi. Na rexión realizáronse grandes obras de enxeñaría como ferrocarrís que se construíron por terreos complicados. A ponte máis alta do mundo, a ponte Beipanjiang, localízase na fronteira do Yunnan-Guizhou.

### Xeografía física 
O altiplano Yungui é unha gran rexión montañosa de terreo abrupto con picos kársticos e gorxas fondas. Está apoiado nas grandes montes Hengduan ao noroeste e en rexións baixas no norte, leste e sueste. Outras importantes cordilleiras cruzan ou rodean áreas do altiplano. Os montes Wumeng e Wulian Feng forman unha barreira polo Yungui central setentrional ao longo do río Jinsha (Yangtzé superior). Polo norte, os Dalou percorren o bordo entre o Yungui e a conca do Sichuan. Os Wuling no nordeste forman un terreo de transición cara á chaira do Yangtzé. No sur, o Miao diríxese cara aos montes do sur da China. A través do río Vermello ao suroeste, os Ailao forman unha barreira definitiva.

Os altos picos de montaña do Tíbet oriental son a fonte de moitos dos grandes ríos grandes de Asia, que flúen cara ao su polo altiplano Yunnan–Guizhou. Os ríos dividen o altiplano, Salween e Mekong dirixíndose ao sur e o Yangtzé virando ao nordeste. A maioría do Yungui occidental é drenado polos ríos Nanpan e Beipan, que conflúen no río das Perlas. No Yungui oriental localízase o río Wu, afluente do Yangtzé.

En zonas do Yunnan fórmanse lagos importantes, como o Dian Chi e o lago Fuxian. O lago Erhai sitúase no bordo occidental do altiplano, ao sur dos montes Hengduan.

## Notas 
## Véxase tamén 
### Ligazóns externas 
*Expansion of the Chinese Paddy Rice to the Yannan-Guizhou Plateau
Səbinə Əliyeva

**Səbinə Yaşar qızı Əliyeva**, nada en Bakú o 7 de maio de 1980, é unha xurista azerí, valedora de Azerbaidján. 

## Traxectoria 
Filla do médico e político Yaşar Əliyev e da dentista pedriática Rəna Əliyeva. Estudou dereito na Universidade Estatal de Bakú entre 1996 e 2000 e tras graduarse entrou a traballar no Tribunal Constitucional e asemade realizou estudos de posgrao en dereito público na súa alma máter. Entre 2009 e 2012 realizou estudos de relacións internacionais na Academia da Administración Pública de Azerbaidján. En 2016 doutorouse cunha tese sobre relacións internacionais e dereitos humanos. O 29 de novembro de 2019 a Asemblea Nacional elixiuna Comisionada para os Dereitos Humanos (valedora) de Azerbaidján entre os tres candidatos que presentara o presidente da República de Azerbaidján.

## Notas
Gran Premio de Italia de 2020

O **Gran Premio de Italia de 2020**, oficialmente coñecido como o '''XC Gran Premio Heineken d'Italia 2020** foi unha carreira de Fórmula Un, que se celebrou o 6 de setembro de 2020, no Autodromo Nazionale Monza en Monza, Italia. Foi a oitava carreira do campionato de , o noventa Gran Premio de Italia e o septuaxésimo Gran Premio de Italia celebrado en Monza.

## Pneumáticos dispoñibles 
### Cambios na regulamentación 
Antes da carreira, o órgano de goberno, a Federación Internacional do Automóbil, emitiu unha directiva técnica que prohibía os modos de motor específicos para a cualificación a partir do Gran Premio de Italia. A prohibición inicialmente estaba prevista para o Gran Premio de Bélxica de 2020, pero atrasouse unha carreira.

## Práctica 
A primeira sesión de prácticas interrompeuse brevemente cando Max Verstappen estrelouse na chicana de Ascari. A sesión rematou con Valtteri Bottas como o máis rápido por diante do seu compañeiro de equipo en Mercedes Lewis Hamilton e do piloto de Red Bull Alexander Albon, o terceiro máis rápido. 

A segunda sesión de adestramentos non tivo grandes incidentes e concluíu con Hamilton como o máis rápido, seguido de Bottas e Lando Norris de McLaren. 

Bottas volveu ser o máis rápido na terceira práctica, seguido de Carlos Sainz de McLaren e o seu compañeiro de equipo Norris. A sesión interrumpíuse brevemente con bandeiras vermellas despois de que Daniel Ricciardo parase o seu Renault R.S.20 cun fallo mecánico.

## Clasificación 
Lewis Hamilton logrou a pole só 0.069 segundos por diante do Mercedes do seu compañeiro de equipo Valtteri Bottas. O McLaren de Carlos Sainz obtivo o terceiro posto con Sergio Pérez Mendoza cuarto por Racing Point. Max Verstappen foi o quinto no seu Red Bull seguido de Lando Norris. O resto dos dez primeiros foron o Renault co piloto Daniel Ricciardo, Lance Stroll, Alexander Albon e Pierre Gasly da AlphaTauri. Daniil Kvyat terminou 11º, con Esteban Ocon 12º e Charles Leclerc 13º para Ferrari. O Alfa de Kimi Räikkönen logrou o 14º posto con Kevin Magnussen 15º para Haas. Na Q1 quedaron eliminados Romain Grosjean, Sebastian Vettel, Antonio Giovinazzi e ambos pilotos de Williams. 

### Clasificación da cualificación 
## Carreira 
### Clasificación da carreira 
### Posicións logo da carreira
;Clasificación no campionato de pilotos

;;Clasificación do campionato de construtores

 

* **Nota''': Só están incluídos os cinco primeiros postos en ambos os grupos de clasificación.

## Notas 
## Véxase tamén
Ed Lu

**Edward Tsang "Ed" Lu**, nado en Springfield (Massachusetts), o 1 de xullo de 1963, é un astronauta estadounidense retirado que formou parte das misións STS-106, STS-84 e Soiuz TMA-2, sendo membro da Expedición 7 á Estación Espacial Internacional.

## Traxectoria
Lu graduouse en enxeñaría eléctrica pola Universidade Cornell en 1984 e ten un doutoramento en física aplicada pola Universidade Stanford en 1989.

Foi seleccionado como astronauta pola NASA en decembro de 1994, participando nas misións STS-106, STS-84 e Soiuz TMA-2 e sendo membro da Expedición 7 á Estación Espacial Internacional. Pasou un total de 205,97 días no espazo.

## Notas 
## Véxase tamén 
### Outros artigos 
*STS-106
*STS-84
*Soiuz TMA-2
*Expedición 7
*Estación Espacial Internacional
A Cariza, Esporiz, Monterroso

**A Cariza** é un lugar da parroquia de Salgueiros no concello lucense de Monterroso, na comarca da Ulloa. Segundo o Instituto Galego de Estatística, en 2024 tiña 2 habitantes (1 home e 1 muller), o que supón un aumento con respecto a 2014, cando estaba deshabitado.

## Notas 
## Lugares e parroquias 
### Lugares de Esporiz 
### Parroquias de Monterroso 
## Véxase tamén 
### Outros artigos 
* Lugares de Monterroso
Ampola

O termo **ampola**, derivado do latín *ampulla*, "frasco", "bote", "recipiente", "vexiga", pode referirse a:
; Anatomía
* **Ampola**, sección da trompa de Falopio onde ocorre a fecundación.
* **Ampola de Vater**, ou **ampola hepatopancreática**, parte do duodeno onde desemboca o conduto biliar común ou conduto colédoco na segunda parte duodenal (descendente).
; Medicina
* **Ampola**, lesión cutánea consistente nunha elevación da epiderme, que contén un líquido seroso.
* **Ampola**, recipiente contedor dun medicamento ou outros fármacos.
; Laboratorios e outras instalacións
* **Ampola**, recipiente de vidro ou outro material para conter líquidos.
; Zooloxía
* **Ampola**, cámara existente no exoesqueleto calcario dalgúns hidrozoos.
* **Ampola**, cada unha das numerosas vesículas bulbosas de paredes musculosas existentes nos pés ambulacrais dos equinodermos asteroideos, equinoideos e holoturoideos.
* **Ampola do exocelio**, receptáculo, en forma de cunca, do sistema acuífero-vascular dos equinodermos, situado debaixo da placa madrepórica.
* **Ampola dorsal**, saco do seo axial que impulsa o líquido hemal dos equinodermos asteroideos e equinoideos.
Luch

miniatura|Maqueta do Luch-5a en exposición.
**Luch** é unha serie de satélites de comunicacións soviéticos/rusos.

### Luch de primeira xeración
Os Luch de primeira xeración, denominados tamén **Altair**, serviron de ligazón entre a estación espacial Mir, o transbordador espacial Buran e as naves Soiuz TM co control de terra. Eran construídos por NPO-PM e tiñan unha masa duns 2400 kg, con tres grandes antenas e multitude doutras máis pequenas. Cada satélite levaba a bordo tres transpondedores Arion. Estaban deseñados para unha vida en órbita de cinco anos. Os tres primeiros satélites Luch foron denominados **Kosmos 1700**, **Kosmos 1897** e **Kosmos 2054**. Só ao cuarto se lle comezou a dar a denominación Luch, pasando a ser coñecido como **Luch 1**. Foron lanzados entre 1985 e 1994 a bordo de foguetes Proton K/DM-2.

## Historial de lanzamentos 
## Notas 
## Véxase tamén 
### Outros artigos 
*Proton K/DM-2
*Proton M
Chadwick Boseman

**Chadwick Aaron Boseman**, nado o 29 de novembro de 1976, e finado o 28 de agosto de 2020, foi un actor e produtor de cinema estadounidense. Interpretou diversos personaxes históricos, como Jackie Robinson en *42* (2013), James Brown en *Get on Up* (2014) e a Thurgood Marshall en *Marshall* (2017). Converteuse nunha estrela internacional grazas ao seu papel como o superheroe Black Panther nos filmes do Universo cinematográfico de Marvel, incluíndo *Black Panther* (2018), o cal lle valeu un premio NAACP Image e un premio Screen Actors Guild.

Outros papeis cinematográficos de Boseman inclúen *21 Bridges* (2019), no cal tamén foi coprodutor, e *Da 5 Bloods* (2020). O seu derradeiro filme, ''Ma Rainey's Black Bottom'', estrearase postumamente en Netflix. Morreu o 28 de agosto de 2020, despois de loitar de maneira privada cun cancro de colon durante catro anos.

## Notas 
## Véxase tamén 
### Ligazóns externas 
*
Shannon Lucid

**Shannon Matilda Wells Lucid**, nada en Shanghai o 14 de xaneiro de 1943, é unha astronauta estadounidense retirada que formou parte das misións STS-51-G, STS-34, STS-43, STS-58, STS-76 e STS-79.

## Traxectoria
Lucid graduouse en química pola Universidade de Oklahoma en 1963 e é máster e doutora en bioquímica pola mesma universidade en 1970 e 1973 respectivamente.

Foi seleccionada como astronauta pola NASA en xaneiro de 1978, participando nas misións STS-51-G, STS-34, STS-43, STS-58, STS-76 e STS-79. Pasou un total de 223,12 días no espazo.

## Notas 
## Véxase tamén 
### Outros artigos 
*STS-51-G
*STS-34
*STS-43
*STS-58
*STS-76
*STS-79
Bicarbonato cálcico

O **bicarbonato de calcio**, **bicarbonato cálcico** ou **carbonato ácido de calcio** (**hidroxenocarbonato de calcio**, segundo a IUPAC), é un composto químico se fórmula molecular Ca(HCO3)2

É un complexo formado polo catión Ca2+ e os dous anións HCO3-.

A súa masa molecular é 162,112 ± 0,008 g/mol 

## Usos 
Utilízase como aditivo alimentario baixo a denominación **E-170**, como regulador de acidez de estómago (neste uso denomínase coloquialmente como **bicarbonato**), como colorante e como estabilizador de alimentos.

## Nota
La venganza de Analía

***La venganza de Analía*** é unha serie de televisión colombiana de drama político producida por CMO Producciones para Caracol Televisión en 2020. Está protagonizada por Carolina Gómez e George Slebi, xunto coas actuacións antagónicas de Marlon Moreno, Juliana Galvis, Alejandro Gutiérrez e Juan Alfonso Baptista. Ademais conta coas actuacións especiais de Ana Wills, Edwin Maya, Viviana Santos, Andrea Gómez, Carolina Cuervo, María Cecilia Botero e o primeiro actor Mauricio Figueroa.

A serie estreouse o 15 de abril de 2020 e finalizou o 3 de xullo de 2020.

## Personaxes 
* Carolina Gómez como Analía Guerrero "Rana"/ Ana Lucía Junca
* Marlon Moreno como Guillermo León Mejía
* George Slebi como Pablo de la Torre Márquez
* Geraldine Zivic como Rosario Castiblanco Márquez de Mejía
* Kristina Lilley como Andrea Correa / Susana Guerrero
* Alejandro Gutiérrez como Santiago Castiblanco Márquez
* Edwin Maya como Juan Mario Mejía Márquez
* Michelle Manterola como Isabella Aponte
* Viviana Santos como Sofía Mejía Márquez
* Ana María Sánchez como Fabiola Contreras
*Carolina Cuervo como Liliana Camargo
* Ana Wills como Alejandra Mejía Márquez
* Juliana Galvis como Carolina Valencia
* Andrea Gómez como Dora Serna "Dorita"
* María Cecilia Botero como Eugenia Márquez de la Torre

## Notas 
## Véxase tamén 
### Ligazóns externas 
* Páxina oficial 
*
Shibam

230px|miniatura|dereita|Unha vista da cidade.
**Shibam** (en árabe شبام) é unha pequena cidade do Iemen, situada na Gobernación de Hadramaut e poboada por uns 7.000 habitantes. Existen datos da súa existencia dende o século II a. e. c. Foi en numerosas ocasións a capital do reino de Hadramaut. 

Inscribiuse no Patrimonio da Humanidade da Unesco no ano 1982.

A cidade viuse afectada polas inundacións que arrasaron Iemen en 2008. Malas xestións no seu manexo, ameazas naturais e o conflito armado acontecido durante o ano 2015, fixeron que o comité do Patrimonio da Humanidade da Unesco inscribise ao sitio na lista de Patrimonio da Humanidade en perigo en xullo do ano 2015.

## Arquitectura 
A súa arquitectura con edificios de varios andares, feitos de adobe e separados por un labirinto de canellas estreitas, válelle o sobrenome de *Manhattan do deserto* ou "a máis antiga cidade de rañaceos do mundo". O método de construción dos edificios en terra crúa é ancestral, sendo os máis antigos que se conservan do século XVI.

A cidade é o exemplo máis antigo de planificación urbana baseada nos principios da construción vertical, un plano ben definido. Os edificios máis altos acadan os 16 andares e unha altura de até 40 metros, sendo o  minarete, con 50 metros, o edificio máis alto da cidade. Para protexer as edificacións das inclemencias, as fachadas son recubertas cun baño espeso que hai que renovar regularmente.

## Na cultura popular 
Foi en Shibam onde o director italiano Pier Paolo Pasolini rodou a película *As mil e unha noites* estreada en 1974 en Francia.

## Notas 
## Véxase tamén 
### Ligazóns externas 
* Ficha de Shibam na UNESCO (en inglés e en francés).
Bizantina

O termo **bizantina** pódese referir a:

* O relativo ou pertencente á cidade de **Bizancio**;
* O relativo ou pertencente ó **Imperio Bizantino**;
* **Arquitectura bizantina**;
* **Arte bizantina**;
* **Literatura bizantina**;
* **Moeda bizantina**;
* **Novela bizantina**;
* **Pintura bizantina**.

## Véxase tamén 
### Outros artigos
Vexilo

O termo **Vexilo** pode referirse a:

***Vexilo**, especie de bandeira empregada na época da Antiga Roma;
***Vexilo**, pétalo superior ou posterior da corola.

## Véxase tamén
### Outros artigos
***O Vexildo**, lugar da parroquia de Rebón, no concello de Moraña.
Igrexa católica bizantina

O termo **igrexa católica bizantina** pódese referir a:

* **Igrexa católica bizantina albanesa**;
* **Igrexa católica bizantina belarusa**;
* **Igrexa católica bizantina búlgara**;
* **Igrexa católica bizantina croata**;
* **Igrexa católica bizantina eslovaca**;
* **Igrexa católica bizantina grega**;
* **Igrexa católica bizantina húngara**;
* **Igrexa católica bizantina ítalo-albanesa**;
* **Igrexa católica bizantina macedonia**;
* **Igrexa católica bizantina melquita**;
* **Igrexa católica bizantina romanesa**;
* **Igrexa católica bizantina rusa**;
* **Igrexa católica bizantina rutena**;
* **Igrexa católica bizantina ucraína**.

## Véxase tamén 
### Outros artigos
Alba Aguión

**Alba Aguión Tarrío**, nada en A Coruña en 1990, é unha bióloga galega, investigadora e divulgadora. En 2016  foi subcampioa mundial do concurso de monólogos FameLab  organizado pola Fundación Española para a Ciencia e a Tecnoloxía (Fecyt), o British Council e Obra Social “la Caixa”. 

## Traxectoria 
Alba Aguión é licenciada en bioloxía pola Universidade de Santiago de Compostela, con dobre especialidade en Zooloxía e Bioloxía Mariña. Posteriormente   cursou un máster en Ecoloxía na cidade de York e traballou para a compañía Education Through Expeditions (ETE) realizando talleres sobre o Àrtico e a ciencia polar.  

Na actualidade traballa como investigadora na Universidade de Vigo, no grupo de investigación Future Oceans Lab liderado por Elena Ojea, e  realiza su doutoramento sobre os efectos do cambio climático sobre a pesca do percebe en Galicia. En 2019 foi seleccionada para formar parte da iniciativa *Homeward Bound*, que pretende construír unha rede global de mulleres dedicada a fortalecer o liderado feminino  na loita contra o cambio climático e polo futuro do planeta.  

## Recoñecementos 
En 2016 foi a Gañadora do concurso de monólogos científicos Famelab España 2016 e obtivo o segundo posto en International Famelab 2016 representando a España. En 2017 gañou o concurso de vídeos de ciencia da Fundación Aquae 2017 e  Somos Científicos  2017.

## Notas 
## Véxase tamén 
**Ligazóns externas**

* Alba Aguión na final internacional de Famelab 2016
* Páxina Persoal de Alba Aguión
Capitados

A dos **capitados** (*Capitata*) é unha suborde de cnidarios hidrozoos, unha das tres comprendidas na orde dos antoatecados.

## Taxonomía 
miniatura|260px|*Cladonema pacificum*
miniatura|260px|*Hydrocoryne miurensis*
miniatura|260px|*Velella velella*

### Descrición 
A suborde foi descrita en 1913 polo zoólogo alemán Alfred Kühn.

* a presenza de gónadas rodeando completamente o manubrio das medusas;
* boca simple e circular;
* tentáculos marxinais normalmente ocos;
* cnidocitos das medusas caracterizados pola presenza de estenoteles (grandes nematocistos penetrantes dun nematocito);
* reprodución sexual con produción de larvas plánulas ou actínulas;
* plánulas con dous tipos de células embrionarias glandulares: escumosas e esféricas;
* pólopos normalmente con tentáculos capitados, tanto nos adultos como na fase larval;
* gonóporos xeralmente no corpo do pólipo.
 
Habitan tanto en augas salgadas, como salobres ou doces.

O seu rango de profundidade é entre 1,55 e 7,632 m, e o seu rango de temperatura entre -1,54 e 28,87 °C.

A distribución xeográfica dos representantes do grupo inclúe todos os océanos ye latitudes, desde augas polares a tropicais.

## Notas 
## Véxase tamén 
### Bibliografía 
* Bouillon, J. & Boero, F. (2000): "Synopsis of the families and genera of the Hydromedusae of the world, with a list of the worldwide species". *Thalassia Salent*. **24**: 47-296. Ver en liñea en: *Phylogeny and Classification of Hydroidomedusae*.
*  Nawrocki, A. M.; Schuchert, P. & Cartwright, P. (2010): "Phylogenetics and evolution of Capitata (Cnidaria: Hydrozoa), and the systematics of Corynidae". *Zoologica Scripta* **39** (3): 290-304.

### Outros artigos 
* Hidrozoos

### Ligazóns externas 
* Capitata na ADW.
* Capitata na EOL.
Gastrozoide

En zooloxía, denomínase **gastrozoide**, ou **gastrozooide**, a un zooide (individuo que forma parte dunha colonia e presenta unha estrutura variábel segundo a función que desempeña na colonia), dunha colonia de cnidarios antozoos que presenta boca e tentáculos, e que se ocupa da dixestión dos alimentos.

Os gastrozois aseméllanse a pólipos con tentáculos parcial ou completamente atrofiados. Cerca, ou na base, do gastrozoide encóntranse zooides adaptados para capturaren presas, os dactilozoides, con tentáculos punzantes,  que transfiren a súa presa ao gastrozoide para a súa dixestión.

O nome *gastrozoide* está fomado pola unión dos elementos *gatro-* e *-zoide*. O primeiro elemento deriva do grego antigo γαστήρ -στρός *gastḗr, -strós*, "estómago", e *-zoide*, do grego antigo ζῷον *zõon*, "animal", coa adición do sufixo *-oide*, tirado do grego antigo εἶδος, *eĩdos*, "aparencia", "aspecto".

## Notas